由國際象棋嘅例子可以睇得出，一隻隻遊戲可以抽象噉想像成馬可夫決策過程，而事實係，喺教人工智能玩遊戲嘅技術裏面成日都會用到馬可夫決策過程－研究者會教個人工智能程式由過往嘅數據（例如係俾個程式睇一大柞有關過去國際象棋對局嘅數據）估計個馬可夫決策過程嘅參數（參數包括啲轉移概率同埋「每款轉移會提升邊一方嘅贏面」呀噉）令個程式能夠好似有智能噉捉國際象棋同第啲棋類遊戲。